text: Sjey feløg fingið játtað kvotur av norðhavssild og makreli
text: #000001
text: 3.000 tons av norðhavssild og 1.800 tons av makreli eru sett av til vinnuligar fiskiroyndir í ár
text: #000002
text: Fiskivinnu- og samferðslumálaráðið: Í kunngerðunum um fiskiskap eftir ávikavist norðhavssild og makreli í 2023 eru kvotur settar av til vinnuligar fiskiroyndir. Av norðhavssild eru 3.000 tons sett av og av makreli eru 1.800 tons sett av.
text: #000003
text: Umsóknarfreistin at søkja um part av kvotunum var mánadagin 3. juli. 2023. Fiskivinnu- og samferðslumálaráðið fekk sjey umsóknir um kvotur av norðhavssild, har tilsamans varð søkt um 5.900 tons. Viðvíkjandi makreli komu seks umsóknir; har varð tilsamans søkt um 4.200 tons.
text: #000004
text: Umsóknirnar eru viðgjørdar innanhýsis í Fiskivinnu- og samferðslumála­ráðnum og saman við Havstovuni.
text: #000005
text: Fýra umsóknir um kvotur av norðhavssild eru játtaðar og hava fingið tillutað tey 3.000 tonsini, sum vóru tøk. Tríggjar umsóknir vórðu ikki gingnar á møti.
text: #000006
text: Tríggjar umsóknir um kvotur av makreli eru játtaðar og hava fingið tillutað tey 1.800 tonsini, ið vóru tøk. Tríggjar umsóknir vórðu ikki gingnar á møti.
text: #000007
text: Umsóknirnar, ið eru gingnar á møti, snúgva seg um at avreiða til virkir á landi, sum á ymiskan hátt virka ávikavist sildina og makrelin á ein hátt, so virðisøkingin verður størri enn við vanligari framleiðslu, ella har nýggjar vørur verða mentar fyri at koma á aðrar marknaðir.
text: #000009
text: Eins og undanfarin ár verða í sambandi við játtandi svar um kvotur til vinnuligar fiskiroyndir, settar serligar treytir, sum skulu tryggja, at endamálið við royndunum verður rokkið. Frágreiðingar skulu sendast Fiskivinnu- og samferðslumálaráðnum, tá royndirnar eru gjørdar – í seinasta lagi 31. januar 2024.
text: #000011
text: Toskurin hevur allatíðina verið á bankanum
text: #000017
text: Boðaðu frá eldi umborð á Tasiilaq
text: #000018
text: Heimaflotin: Eingin nýbygningur síðan 2007
text: #000019
text: Ynskja fiskimarkið út á 12 fjórðingar
text: #000020